Το διαμέρισμα βρίσκεται στο ισόγειο (ημιυπόγειο σε σχέση με το δρόμο) σε ένα παραδοσιακό κτήριο σε πεζόδρομο σε μια παλιά γειτονιά της Αθήνας, που έχει κρατήσει λίγη από τη γραφικότητά της. Η γειτονιά βρίσκεται σε κεντρικό σημείο της Αθήνας, περίπου 10 λεπτά με τα πόδια από το σταθμό μετρό "Ακρόπολη" και 20 για το Σύνταγμα. Πολύ κοντά όμως βρίσκονται στάσεις λεωφορείων και τρόλλεϋ. Η γειτονιά βρίσκεται σε ύψωμα και για την πρόσβαση από τον κεντρικό δρόμο υπάρχουν σκάλες από πολλές πλευρές, ωραία φυτεμένες στις άκρες. Υπάρχει βέβαια πρόσβαση και από δρόμο.
Το διαμέρισμα είναι ικανοποιητικό για 2 άτομα. Για μαγείρεμα έχει μία επαγωγική εστία. Το μπάνιο έχει μία ντουζιέρα χωρίς βάση, που να μαζεύει το νερό, με αποτέλεσμα αυτό να διαχέεται σε όλο το πάτωμα. Στο πίσω μέρος έχει μία μικρή φυτεμένη αυλή, όπου μπορείς να κάτσεις, αν ο καιρός είναι καλός. Μπορεί να αντιμετωπίσετε πρόβλημα στη λήψη σήματος στο κινητό σας σε κάποια σημεία. Το WiFi ήταν ικανοποιητικό, αν και υπήρχαν στιγμές που η πρόσβαση στο διαδίκτυο διακοπτόταν.